[{"text_idx": "#000000", "text": "Kooperazio linguistikoari buruzko erakusketa, zabalik"}, {"text_idx": "#000001", "text": "Garabide elkarteak erakusketa jarri du pleno aretoan. Indigenen hitzak eta begiradak jasotzen ditu irudietan eta testuetan."}, {"text_idx": "#000002", "text": "Garabide elkartea kooperazio linguistikoan lanean ari den elkartea da. Erakusketa jarri dute Oiartzungo udaletxeko pleno aretoan, Hizkuntza indigenak Ama Lurra zaintzen izenekoa. Gaur hasi eta hilaren 21era ikus daiteke, 10:00etatik 20:00etara bitartean."}, {"text_idx": "#000003", "text": "Bi helburu ditu erakusketak, Garabidekoek jakinarazi dutenez. \u201cBatetik, kooperazio linguistikoa nola ulertzen dugun adieraztea, zein balio, zein garrantzi eta zein aukera dituen\u201d, esan dute."}, {"text_idx": "#000004", "text": "\u201cBestetik\u201d, jarraitu dute, \u201cisilarazitako herri indigenetara hurbiltzea, haien sentipenak eta sentiberatasunak ezagutu ditzagun\u201d."}, {"text_idx": "#000005", "text": "Bisitariak hainbat kontakizun aurkituko ditu bertan, bakoitza hizkuntza batean. Gainera, bakoitzak mundu batera hurbilarazteko irudi bat izango du. \u201cIndigenen hitzak eta begiradak islatzen dituzten paneletan bilduta daude\u201d, zehaztu dute."}, {"text_idx": "#000006", "text": "Hizkuntza gutxituen lagin bat besterik ez dela gaineratu dute. 2018n Aretxabaletan Garabide Elkarteak eta HUHEZIk antolaturiko Aditu Ikastaroan parte hartu zutenak dira."}, {"text_idx": "#000007", "text": "\u201cGalzorian dauden hizkuntzak dira gehienak; bizirik irauteko zailtasun ugari dutenak eta, sarritan, gatazkaz inguratutako gizartean daudenak, baina irauteko gogo biziz daudenak\u201d."}, {"text_idx": "#000008", "text": "Harpidetu zaitez gure buletin irekira!\nAstekarko eduki nagusiak, asteko albiste ikusienak, martxan ditugun zozketa eta egitasmoak, asteburuko egitarauen agenda eta askoz gehiago!"}, {"text_idx": "#000010", "text": "Izen-abizenak eta posta elektronikoa sartu behar dira."}, {"text_idx": "#000012", "text": "Arazo bat gertatu da eta ezin izan da izena eman. Jarri gurekin harremanetan mesedez eta barkatu eragozpenak (Akatsaren kodea:)."}, {"text_idx": "#000014", "text": "Saioa hasten baduzu, HITZAkide izatearen abantailak baliatu ahal izango dituzu."}, {"text_idx": "#000016", "text": "Hemendik aurrera, zure helbide elektronikoarekin eta pasahitzarekin konektatu ahal zara, HITZAkide izatearen abantaila guztiak baliatzeko."}, {"text_idx": "#000018", "text": "Tokiko informazioa profesionaltasunez eta euskaratik, modu librean kontatzea da gure eginkizuna. Horretarako zure ekarpena beharrezkoa da, eta ongi maitatzeko modurik zintzoena da HITZAkide egitea."}]